СЛУЖБЕНИ ГЛАСНИК

ОПШТИНЕ НОВО ГОРАЖДЕ

|  |  |
| --- | --- |
| Година XVIII – број 10 | Петак,18.08.2023. године |

**Скупштина**

На основу члана 13. став 4. Закона о јавним путевима- („Службени гласник Републике Српске“, број: 89/13 и 83/2019), члана 17. Закона о локалној самоуправи (Службени гласник Републике Српске број:97/16, 36/19 и 61/21) и члана 37. Статута општине Ново Горажде (''Службени гласник општине Ново Горажде'', број: 4/15 и 4/17), Скупштина општине Ново Горажде на десетој редовној сједници одржаној 17.08.2023. .године, д о н и ј е л а ј е:

**О ДЛ У К У**

**О УСВАЈАЊУ СТРАТЕГИЈЕ РАЗВОЈА ЛОКАЛНИХ ПУТЕВА И УЛИЦА У НАСЕЉИМА НА ПОДРУЧЈУ ОПШТИНЕ НОВО ГОРАЖДЕ ЗА ПЕРИОД ОД 2023. ДО 2033. ГОДИНЕ**

**Члан 1.**

Овом Одлуком се усвајастратегијаразвоја локалних путева и улица у насељима на подручју општине Ново Горажде, за период од 2023. до 2033. године ( у даљем тексту: Стратегија).

**Члан 2.**

Стратегија се доноси на период од десет година и чини саставни дио ове Одлуке .

**Члан 3.**

О реализацији Стратегије стараће се Скупштина општине, начелник општине и Oдсјек за просторно уређење и стамбено-комуналне послове.

**Члан 4.**

Ова Одлука ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-3-5/23**

**Ново Горажде, 17.08.2023. године**

**ПРЕДСЈЕДНИК СО-е**

**Фуад Машић , с.р**

На основу члана 30. став (1) Закона о здравственој заштити Републике Српске („Службени гласник Републике Српске“, број: 57/22), Скупштина општине Ново Горажде на десетој редовној сједници одржаној дана 17.08.2023. године д о н о с и

**О Д Л У К У**

**о оснивању Одбора за здравство општине Ново Горажде**

Члан 1.

На основу ове Одлуке, оснива се Одбор за здравство општине Ново Горажде (у даљем тексту: Одбор).

Члан 2.

Одбор се оснива са циљем активног учешћа у креирању планских докумената за очување и унапређење здравља грађанина, остваривања дефинисаних циљева на нивоу примарне здравствене заштите, подршке и помоћи здравственим установама, здравственим радницима и здравственим сарадницима, као и непосредног учешћа грађана у исказивању здравствених потреба.

Члан 3.

Одбор чини девет чланова, од којих се четири именују из реда одборника Скупштине општине Ново Горажде, а пет из редова других заинтересованих организација као што су здравствене установе, школске установе, установе социјалне заштите, удружења грађана, привредна друштва и репрезентативни синдикати у области здравства.

Члан 4.

Скупштина општине Ново Горажде ће посебним рјешењем именовати чланове Одбора.

Члан 5.

Надлежности Одбора су да: Прати здравствено стање становништва, те иницира и предлаже мјере у области примарне здравствене заштите, предлаже план мреже здравствених установа на територији општине Ново Горажде, учетвовање у обезбјеђивању услова за мултисекторску сарадњу, предлагање јавноздравствене активности на територији општине Ново Горажде.

Члан 6.

Одбор доноси свој пословник о раду којим се на детаљинији начин прописују правила и поступци његовог засиједања и доношења одлука.

Члан 7.

Ова Одлука ступа на снагу осмог дана од дана њеног објављивања у „Службеном гласнику општине Ново Горажде“.

**Број: 01/1-052-3-6/23**

**Ново Горажде, 17.08.2023. године**

**ПРЕДСЈЕДНИК СО-е**

**Фуад Машић , с.р**

На основу члана 39. став (2) тачка 4) Закона о локалној самоуправи („Службени гласник Републике Српске“, број: 97/16, 36/19 и 61/21), Скупштина општине Ново Горажде на десетој редовној сједници одржаној дана 17.08.2023. године д о н о с и

**З А К Љ У Ч А К**

**о усвајању Извјештаја о извршењу Плана буџета општине Ново Горажде за период од 01.01.2022. - 31.12.2022. године**

1. Усваја се Извјештај о извршењу Плана буџета општине Ново Горажде за период од 01.01.2022. - 31.12.2022. године (У даљем тексту: Извјештај).
2. Извјештај из претходне тачке овог Закључка чини његов саставни дио.
3. Овај Закључак ступа на снагу даном доношења, а биће објављен у „Службеном гласнику општине Ново Горажде“.

**Број: 01/1-052-3-2/23**

**Ново Горажде, 17.08.2023. године**

**ПРЕДСЈЕДНИК СО-е**

**Фуад Машић , с.р**

На основу члана 39. Закона о локалној самоуправи („Службени гласник Републике Српске“, број: 97/16, 36/19 и 61/21), Скупштина општине Ново Горажде на десетој редовној сједници одржаној дана 17.08.2023. године д о н о с и

**З А К Љ У Ч А К**

**о усвајању Извјештаја о раду начелника општине Ново Горажде за 2022. годину**

1. Усваја се Извјештај о раду начелника општине Ново Горажде за 2022. годину.
2. Извјештај из тачке 1. овог Закључка чини његов саставни дио.
3. Овај закључак ступа на снагу даном његовог доношења, а биће објављен у „Службеном гласнику општине Ново Горажде“.

**Број: 01/1-052-3-3/23**

**Ново Горажде, 17.08.2023. године**

**ПРЕДСЈЕДНИК СО-е**

**Фуад Машић , с.р**

На основу члана 39. Закона о локалној самоуправи („Службени гласник Републике Српске“, број: 97/16, 36/19 и 61/21), Скупштина општине Ново Горажде на десетој редовној сједници одржаној дана 17.08.2023. године д о н о с и

**З А К Љ У Ч А К**

**о усвајању Плана рада начелника општине Ново Горажде за 2023. годину**

1. Усваја се План рада начелника општине Ново Горажде за 2023. годину.
2. План из тачке 1. овог Закључка чини његов саставни дио.
3. Овај закључак ступа на снагу даном његовог доношења, а биће објављен у „Службеном гласнику општине Ново Горажде“.

**Број: 01/1-052-3-4/23**

**Ново Горажде, 17.08.2023. године**

**ПРЕДСЈЕДНИК СО-е**

**Фуад Машић , с.р**

На основу члана 19. став (1) тачка 3) Закона о систему јавних служби („Службени гласник Републике Српске“, број: 68/07, 109/12 и 44/16), Скупштина општине Ново Горажде на десетој редовној сједници одржаној дана 17.08.2023. године д о н о с и

**З А К Љ У Ч А К**

**о усвајању Годишњег извјештаја** **о пословању и Годишњег обрачуна ЈКП „Ново Горажде“ Ново Горажде за 2022. годину**

1. Усвајају се Годишњи извјештај о пословању и Годишњи обрачун ЈКП „Ново Горажде“ Ново Горажде за 2022. годину.
2. Годишњи извјештај о пословању и Годишњи обрачун ЈКП „Ново Горажде“ Ново Горажде за 2022. годину чине саставни дио овог Закључка.
3. Овај Закључак ступа снагу даном доношења, а објавиће се у „Службеном гласнику општине Ново Горажде“.

**Број: 01/1-052-3-8/23**

**Ново Горажде, 17.08.2023. године**

**ПРЕДСЈЕДНИК СО-е**

**Фуад Машић , с.р**

На основу члана 30. став (1) и (2) Закона о здравственој заштити Републике Српске („Службени гласник Републике Српске“, број: 57/22), Скупштина општине Ново Горажде на десетој редовној сједници одржаној дана 17.08.2023. године д о н о с и

**Р Ј Е Ш Е Њ Е**

**о именовању чланова Одбора за здравство општине Ново Горажде**

1. У Одбор за здравство општине Ново Горажде, именују се сљедећи чланови:
2. Тања Кундачина, одборник у СО Ново Горажде, предсједник,
3. Небојша Суботић, одборник у СО Ново Горажде, потпредсједник,
4. Немања Вуковић, одборник у СО Ново Горажде, члан,
5. Фуад Машић, одборник у СО Ново Горажде, члан,
6. Љиљана Јањић, наставник у ОШ „Вук Караџић“, члан,
7. Ана Беговић, здравствени радник у ЈЗУ „Дом здравља др Велимир Гиговић“, члан,
8. Милија Пајовић, предсједник Удружења планинара „Волк“, члан,
9. Тања Јевђевић, директор ЈУ Центар за социјални рад Ново Горажде, члан и
10. Миланка Симић, чланица Удружења „Јефимија“, члан.
11. Права и дужности чланова Одбора за здравство општине Ново Горажде прописани су Законом о здравственој заштити Републике Српске и Одлуком о оснивању Одбора за здравство општине Ново Горажде.
12. Ово Рјешење ступа на снагу даном његовог доношења, а објавиће се у „Службеном гласнику општине Ново Горажде“.

**Образложење**

Ступањем на снагу Закона о здравственој заштити Републике Српске указала се потреба за оснивањем Одбора за здравство општине Ново Горажде, те за именовањем његових чланова. Одредбама члана 30. став (1) и (2) Закона о здравственој заштити Републике Српске прописана је надлежност за доношење овог Рјешења од стране Скупштине општине Ново Горажде, као и начин именовања његових чланова, гдје је речено да Одбор за здравство оснива и именује Скупштина јединице локалне самоуправе, да га чини девет чланова од којих су четири одборници у Скупштини јединице локалне самоуправе, а осталих пет чланова је из редова других заинтересованих организација као што су здравствене установе, школске установе, установе социјалне заштите, удружења грађана, привредна друштва и репрезентативни синдикати у области здравства.

Узевши у обзир изложено чињенично стање, те примјенивши на исто релевантну законску одредбу, одлучено је као у диспозитиву.

**ПОУКА О ПРАВНОМ ЛИЈЕКУ:** против овог Рјешења није дозвољено уложити жалбу, али се против истог може покренути управни спор пдоношењем тужбе Окружном суду у Источном Сарајеву у року од 30 дана од дана пријема овог Рјешења.

**Број: 01/1-052-3-7/23**

**Ново Горажде, 17.08.2023. године**

**ПРЕДСЈЕДНИК СО-е**

**Фуад Машић , с.р**

**Начелник**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана VI. став 4) Правилника о поступку директног споразума општине Ново Горажде („Службени гласник Општине Ново Горажде“, број: 19/22) и понуде број: 2/23 од дана 23.06.2023. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **СЗР** **„РАШО“ Вишеград,** улица Николе Пашића 6А, 73240 Вишеград,понуда број: 2/23 од дана 23.06.2023. године, у поступку јавне набавке путем Директног споразума за доставу понуде за набавку радова „Адаптација помоћних просторија у Административној згради општине Ново Горажде“, у укупном износу од **5.995,30 КМ** без урачунатог ПДВ-а, односно **7.014,50 КМ** са урачунатим ПДВ-ом .

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке број: 02/1-404-17/23. од дана 07.06.2023. године за јавну набавку радова „Адаптација помоћних просторија у Административној згради општине Ново Горажде“.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **6.000,00 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за набавком радова на адаптацији помоћних просторија у Административној згради општине Ново Горажде, упућен је писмени захтјев за достављање приједлога понуде понуђачу **СЗР** **„РАШО“ Вишеград,** улица Николе Пашића 6А, 73240 Вишеград**.**

Понуђач **СЗР** **„РАШО“ Вишеград** из Вишеграда је доставио тражену понуду за набавку радова „Адаптација помоћних просторија у Административној згради општине Ново Горажде“, у укупном износу од **5.995,30 КМ** без урачунатог ПДВ-а, односно **7.014,50 КМ** са урачунатим ПДВ-ом.

Уговорни орган је оцијенио да је понуда понуђача **СЗР** **„РАШО“ Вишеград,** улица Николе Пашића 6А, 73240 Вишеград, у укупном износу од **5.995,30 КМ** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке није допуштена жалба.

**Број: 02/1-404-17-1/23**

**Ново Горажде, 08.08.2023. године**

**НАЧЕЛНИК**

**Мила Петковић, с.р**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана VI. став 4) Правилника о поступку директног споразума општине Ново Горажде („Службени гласник Општине Ново Горажде“, број: 19/22) и понуде број: 11/23 од дана 09.08.2023. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **OLR** **„SELAK“VL. SELAK NEDŽAD,** улица Hasana Kikića br. 44, 73000 Горажде,понуда број: 11/23 од дана 09.08.2023. године, у поступку јавне набавке путем Директног споразума за доставу понуде за набавку радова „Радови на санацији кровне конструкције на објекту котловнице – лимарски радови“ у Новом Горажду, у укупном износу од **4.796,00 КМ** јер понуђач није у систему ПДВ-а.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке број: 02/1-404-19/23. од дана 03.08.2023. године за јавну набавку радова „Радови на санацији кровне конструкције на објекту котловнице – лимарски радови“.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **4.794,90 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за набавком радова на санацији кровне конструкције на објекту котловнице – лимарски радови у Новом Горажду, упућен је писмени захтјев за достављање приједлога понуде понуђачу **OLR** **„SELAK“ VL. SELAK NEDŽAD,** улица Хасана Кикића бр. 44, 73000 Горажде**.**

Понуђач **OLR** **„SELAK“ VL. SELAK NEDŽAD** из Горажда је доставио тражену понуду за набавку радова „Радови на санацији кровне конструкције на објекту котловнице – лимарски радови“, у укупном износу од **4.796,00 КМ** јер се не налази у систему ПДВ-а.

Уговорни орган је оцијенио да је понуда понуђача **OLR** **„SELAK“ VL. SELAK NEDŽAD,** улица Хасана Кикића бр. 44, 73000 Горажде, у укупном износу од **4.796,00 КМ** прихватљива, те је одлучио као у члану I. ове Одлуке.

**Поука о правном лијеку:**

Против ове Одлуке није допуштена жалба.

**Број: 02/1-404-19-1/23**

**Ново Горажде, 11.08.2023. године**

**НАЧЕЛНИК**

**Мила Петковић, с.р**

На основу члана 82. став 3. Закона о локалној самоуправи (``Службени Гласник Републике Српске``, број: 97/16, 36/19 и 61/21) и члана 56. Статута општине Ново Горажде (``Службени Гласник општине Ново Горажде``, број: 4/15 и 4/17), Начелник општине Ново Горажде д о н о с и:

**О Д Л У К У**

**о субвенционисању превоза ученика средњих школа у школској 2023/2024. години**

**I**

(1) Овом Одлуком утврђују се критеријуми и начин субвенционисања трошкова међуопштинског јавног превоза редовних ученика средњих школа у школској 2023/2024. години.

(2) Под међуопштинским јавним превозом ученика из става (1) овог члана подразумијева се превоз од мјеста пребивалишта ученика до мјеста школе и од мјеста школе до мјеста пребивалишта.

**II**

(1) Општина Ново Горажде субвенционисаће трошкове превоза ученицима средњих школа са подручја општине Ново Горажде за школску 2023/2024. годину, који похађају 1., 2., 3. и 4. разред средњих школа на подручју општина Вишеград, Фоча и Чајниче.

(2) Наведено субвенционисање односи се на превозника ``Титан`` д.о.о. који ће превозити ђаке на релацији Ново Горажде-Вишеград-Ново Горажде.

(3) На релацијама Ново Горажде-Фоча-Ново Горажде и Ново Горажде–Чајниче - Ново Горажде, биће вршена рефундација трошкова превоза према поднијетом захтјеву и дотављеном доказу тј. мјесечној карти. Наведена средства ће бити уплаћена на рачун родитеља/старатеља ђака.

**III**

(1)Критеријуми за остваривање права финансирања трошкова превоза су:

* да ученик има пријављено пребивалиште на подручју општине Ново Горажде и свакодневно путује до школе изван мјеста пребивалишта,
* да је ученик у школској години 2023/2024. уписао, или да редовно похађа, средњу школу,
* да је удаљеност од мјеста пребивалишта ученика до мјеста школе, односно од мјеста прве линије јавног превоза, више од 5 километара.

(2)Право субвенционисања трошкова превоза према критеријуму из става (1) овог члана не оставрује ученик:

* који је смјештен у ученичком дому који се налази у истом мјесту његовог школовања,
* којем се трошкови превоза финансирају из других извора.

(3) Документа на основу којих ученик остварује право из става (1) овог члана,а која је у обавези доставити Одсјеку за финансије, управљање развојем, привреду и друштвене дјелатности су:

* потврда о пребивалишту издату од стране овлашћеног органа управе за ђака или писмену изјаву родитеља да ученик живи на територији општине Ново Горажде, овјерену од стране овлашћеног органа управе,
* потврда о статусу незапосленог лица, издату од стране Завода за запошљавање Републике Српске, не старију од мјесец дана, за оба родитеља (ако су незапослени),
* потврда издату од стране школе о редовном похађању наставе,
* потврда Центра за социјални рад (за кориснике социјалне помоћи),
* кућна листа,
* потврда о просјеку плате запослених чланова домаћинства за задња три мјесеца прије подношења захтјева или фотокопија њихова посљедња три чека од пензије уколико су чланови домаћинства пензионери.

**IV**

(1)Ученици који испуњавају услове из члана III ове Одлуке остварују право:

* на субвенционисање трошкова превоза у износу 50 % износа цијене мјесечне карте,
* на субвенционисање трошкова превоза у износу 100 % износа цијене мјесечне карте, ако су чланови породица које су корисници социјалне помоћи, ако су им оба родитеља незапослена и чији родитељи имају троје или више дјеце,
* на субвенционисање трошкова превоза у износу од 100% износа цијене мјесечне карте, ако је укупан приход кућног домаћинства подијељен са бројем чланова домаћинства мањи од 35% просјечне плате на републичком нивоу

(2)Финансирање трошкова превоза ученика се односи на раздобље од 01. 09. 2023. до 30. 06. 2024. године

**V**

(1)Средства за извршење ове Одлуке осигураће се из средстава Буџета општине Ново Горажде за 2023. и 2024. годину.

(2)Општина Ново Горажде може привремено или трајно прекинути субвенцију трошкова превоза ученика уколико дође до знатног смањења прихода Буџета због околности на које општина Ново Горажде не може утицати.

**VI**

(1)Право на субвенцију трошкова превоза ученика остварује се на основу рјешења општинске управе општине Ново Горажде.

(2)Редовни ученици средњих школа дужни су поднијети захтјев за субвенционисање трошкова превоза на обрасцу општинске управе општине Ново Горажде са приложеном одговарајућом документацијом.

**VII**

Разлог доношења ове Одлуке је помоћ ученицима за добијање средњошколског образовања због непостојање средњошколских установа на подручју општине Ново Горажде према одредбама Закона о средњем образовању и васпитању Републике Српске (``Службени Гласник републике Срспке``, број: 74/08, 41/18, 92/20 и 55/23).

**VIII**

Ова Одлука ће се примјењивати од 01. септембра 2023. године и биће објављена у ``Службеном гласнику општине Ново Горажде``.

**Број: 02/1-40-24-1/23**

**Ново Горажде, 17.08.2023. године**

**НАЧЕЛНИК**

**Мила Петковић, с.р**

На основу члана 70. и члана 90. Закона о јавним набавкама („Службени гласник БиХ“, број: 39/14 и 59/22), члана 59. и 82. став (3) Закона о локалној самоуправи („Службени гласник Републике Српске“, број: 97/16, 36/19 и 61/21), члана 56. и 65. Статута Општине Ново Горажде („Службени гласник Општине Ново Горажде“, број: 4/15), члана VI. став 4) Правилника о поступку директног споразума општине Ново Горажде („Службени гласник Општине Ново Горажде“, број: 19/22) и понуде број: 910/23 од дана 17.08.2023. године, Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **ИНСТИТУТ ЗА ГРАЂЕВИНАРСТВО „ИГ“ д.о.о. ПЈ Требиње,** улица Луке Вукаловића бб, 89101 Требиње,понуда број: 910/23 од дана 17.08.2023. године, у поступку јавне набавке путем Директног споразума за доставу понуде за набавку услуга „Контрола техничке документације за реконструкцију дијела путног правца Подкозара – Башаболићи (израда потпорног зида“ у општини Ново Горажде, у износу од **1.500,00 КМ** без урачунатог ПДВ-а, односно **1.755,00 КМ** са урачунатим ПДВ-ом.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Захтјевом за достављање понуде у поступку јавне набавке број: 02/1-404-20/23. од дана 09.08.2023.године за јавну набавку услуга „Контрола техничке документације за реконструкцију дијела путног правца Подкозара – Башаболићи (израда потпорног зида)“ у општини Ново Горажде.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи **4.000,00 KM**.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за набавком, упућен је писмени захтјев за достављање приједлога понуде понуђачу **ИНСТИТУТ ЗА ГРАЂЕВИНАРСТВО „ИГ“ д.о.о. ПЈ Требиње,** улица Луке Вукаловића бб, 89101 Требиње**.**

Понуђач **ИНСТИТУТ ЗА ГРАЂЕВИНАРСТВО „ИГ“ д.о.о. ПЈ Требиње** из Требиња је доставио тражену понуду за набавку услуга „Контрола техничке документације за реконструкцију дијела путног правца Подкозара – Башаболићи (израда потпорног зида)“ у општини Ново Горажде, у укупном износу од **1.500,00 КМ** без урачунатог ПДВ-а.

Уговорни орган је оцијенио да је понуда понуђача **ИНСТИТУТ ЗА ГРАЂЕВИНАРСТВО „ИГ“ д.о.о. ПЈ Требиње,** улица Луке Вукаловића бб, 89101 Требиње, у укупном износу од **1.500,00 КМ** у оквиру процијењене вриједности, те се иста у цјелости прихвата.

**Поука о правном лијеку:**

Против ове Одлуке није допуштена жалба.

**Број: 02/1-40-20-1/23**

**Ново Горажде, 18.08.2023. године**

**НАЧЕЛНИК**

**Мила Петковић, с.р**

Оснивач и издавач: Скупштина општине Ново Горажде. Главни и одговорни уредник Горан Петровић – секретар Скупштине општине Ново Горажде, уредник Данијела Јеремић – административни радник – оператер. Телефон: 058/430-095, факс: 058/432-100.

Службени гласник општине Ново Горажде основан је Одлуком Скупштине општине Ново Горажде број: 01/01-013-2-3/06 од 28.02.2006. године